Maurice Quentin de La Tour

**Maurice Quentin de La Tour** (Saint-Quentin, 5 septimber 1704 - Saint-Quentin, 17 febrewaris 1788), ek wol bekend as Quentin de La Tour, wie in Frânsk portrettist.

## Libben en wurk

Latour waard berne as de tredde soan fan de muzikant François de La Tour. Doe't er fyftjin wie ferfear er nei Parys. Hy gie dêr yn lear by de Flaamske skilder Jacques Spoede. Yn 1724 wenne er yn Reims en in jier letter yn Ingelân. Om 1727 hinne festigde er him wer yn Parys en lei er him ta op it wurkjen mei pastelkryt. Yn 1737 eksposearre er foar it earst op de Paryske salon mei de portretten fan *Madame Boucher*, de oare helte fan de skilder François Boucher, en *l'Auteur qui rit* ('Selsportret, laitsjend'), de earsten fan in rige fan 150 portretten dy't er yn de kommende 36 jier op de salon ynbringe soe.

Yn 1746 waard La Tour lid fan de Académie Royale de Peinture et de Sculpture. Yn 1750 waard er troch de Frânske kening Loadewyk XV beneamd ta hofskilder, hy soe oanbliuwe oant 1773. Hy makke portretten fan tal fan foaroansteande Frânsen lykas Madame de Pompadour en Rousseau. Yn 1766 en 1767 wurke er yn Nederlân, yn Zuilen (Utert) en Amsterdam.

Maurice Quentin de La Tour hie 30 jier lang in ferhâlding mei Marie Fel, sopraan by de Opera. De wilens tige begoedige La Tour stichte in keunstoplieding yn 1782. Teffens stipe er earme froulju yn de finzenis en ynfalide en âlde keunstners en artysten.
 
Yn 1784 luts er him werom yn syn berteplak út reden fan geastlike sûnens. Hy stoar dêr yn de âldens fan 83 jier. De stêd krige syn neilittenskip (in soad pastels) en is hjoed de dei te besjen yn Museum Antoine Lécuyer yn Saint-Quentin (Aisne). Erfgenamt Jean-François de La Tour († 1807), *chevalier de l'ordre royal militaire de Saint-Louis*, krige syn bûtenpleats.

## Galery

File:D'après Maurice Quentin de La Tour, François-Marie Arouet, dit Voltaire (château de Versailles).jpg|Voltaire
File:Maurice Quentin de La Tour - Marquise de Pompadour - WGA12359.jpg|Marquise de Pompadour
File:Maurice Quentin de La Tour - Portrait of Jean-Jacques Rousseau - WGA12360.jpg|Jean-Jacques Rousseau
File:Jean d'Alembert.jpeg|Jean d'Alembert
File:Emilie_Chatelet_portrait_by_Latour.jpg|Emilie du Chatelet
File:Maurice-Quentin de La Tour, Portrait de Marie Leczinska, reine de France (1748) - 02.jpg|Keninginne Marie Leszczyńska
File:Isabelle Agneta van Tuyll van Serooskerken, by Maurice Quentin de La Tour.jpg|Belle van Zuylen 1766
File:Maurice Quentin de La Tour Prince Henry Benedict Clement Stuart.jpg|Prins Henry Benedict Stuart
File:Charles Louis Auguste Fouquet.jpg|Charles Louis Auguste Fouquet
File:Louis15-1.jpg|Kening Loadewyk XV fan Frankryk
File:Maurice Quentin de La Tour - Mlle Ferrand Meditating on Newton - WGA12355.jpg|Mlle Ferrand Meditating on Newton
File:Maurice-Quentin de La Tour - Pierre-Louis Laideguive - Google Art Project.jpg|Pierre-Louis Laideguive
File:Jacques DuMont Le Romain by Maurice-Quentin de la Tour.jpg|Jacques du Mont Le Romain
File:Maurice de Saxe (1696-1750).PNG|Maurice de Saxe
File:Maurice-Quentin de La Tour (French - Portrait of Gabriel Bernard de Rieux - Google Art Project.jpg|Portret fan Gabriel Bernard de Rieux
File:Louis de France, dauphin (1745) by Maurice Quentin de La Tour.png|Louis de France, dauphin (1745)
File:Maurice Quentin de La Tour - Louis XV - WGA12356.jpg|Louis XV
File:Jean-Joseph Cassanéa de Mondonville (original replica) by Maurice Quentin de La Tour.jpg|Jean-Joseph Cassanéa de Mondonville


## Keppeling om utens
* In ynteraktive tour troch syn wurk